Шулай итеп, XVIII быуат башына тиклем Европала бер генә империя — хакимы европа монархтары араһында оло абруйға эйә булған Изге Рим империяһы ғына булған. Әммә Пётр I, ул мәлдә — Бөтә Рустең Хакимы, Батшаһы һәм Бөйөк Кенәзе, Төньяҡ һуғышында еңгәндән һуң, илдең абруйы артыуын раҫларға теләп, 1721 йылда «Бөтә Рәсәй Императоры» тип иғлан итә. Урыҫ монархтарының был титулы шунда уҡ танылмаһа ла, XVIII быуат уртаһына тулыһынса раҫланған.